Document ID: 32001D0826

32001D0826
L 308/37
SLUŽBENI LIST EUROPSKE UNIJE
23.11.2001.
ODLUKA KOMISIJE
od 23. studenoga 2001.
o izmjeni Odluke 97/365/EZ o sastavljanju privremenog popisa objekata iz trećih zemalja iz kojih države članice odobravaju uvoz mesnih proizvoda
(priopćena pod brojem dokumenta C (2001) 3701)
(Tekst značajan za EGP)
(2001/826/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 95/408/EEZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je posljednji put izmijenjena Odlukom Vijeća 2001/4/EZ (2), a posebno njezin članak 2. stavak 1.,
budući da:
(1)
Odlukom Komisije 97/222/EZ (3) sastavljen je popis objekata iz trećih zemalja iz kojih države članice odobravaju uvoz mesnih proizvoda.
(2)
Uvjeti zdravlja životinja i veterinarska certifikacija za zemlje na tom popisu za uvoz mesnih proizvoda utvrđeni su Odlukom Komisije 97/221/EZ (4).
(3)
Privremen popis objekata iz trećih zemalja iz kojih države članice odobravaju uvoz proizvoda pripremljenih od mesa goveda, svinja, kopitara te ovaca i koza je sastavljen Odlukom Komisije 97/365/EZ (5).
(4)
Komisija je provela svoju misiju u Litvi radi inspekcije objekata koji proizvode mesne proizvode te je preporučila odobrenje nekih objekata iz kojih države članice mogu odobriti uvoz mesnih proizvoda u Zajednicu, pod uvjetom da se prime određena jamstva od litavskih nadležnih vlasti.
(5)
Komisija je iz Litve primila popis objekata koji proizvode mesne proizvode s jamstvima da oni u potpunosti ispunjavaju odgovarajuće zdravstvene zahtjeve Zajednice te da će, ako ih ti objekti ne bi ispunjavali, njihov izvoz u Europsku zajednicu biti obustavljen.
(6)
Može se sastaviti privremen popis objekata koji proizvode mesne proizvode iz Litve.
(7)
Mjere predviđene ovom Odlukom su u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Prilogu Odluci Komisije 97/365/EZ se dodaje tekst iz Priloga ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 23. studenoga 2001.

Labels: 3
17
18